Ehdotus: neuvoston asetukseksi Dissostichus spp. -lajien saaliiden dokumentointisuunnitelmasta /* KOM/2000/0383 lopull. - CNS 2000/0171 */



Virallinen lehti nro C 337 E , 28/11/2000 s. 0103 - 0108



Ehdotus NEUVOSTON ASETUKSEKSI Dissostichus spp. -lajien saaliiden dokumentointisuunnitelmasta (komission esittämä) PERUSTELUT Tämä ehdotus koskee yleissopimuksesta Etelämantereen meren elollisten luonnonvarojen säilyttämisestä johtuvia Euroopan yhteisön kansainvälisiä velvollisuuksia. Mainittu yleissopimus, jolla perustettiin toimikunta Etelämantereen meren elollisten luonnonvarojen säilyttämiseksi (CCAMLR), hyväksyttiin neuvoston päätöksellä 81/691/ETY [1], joka tuli voimaan yhteisön osalta 21 päivänä toukokuuta 1982. [1] EYVL L 252, 5.9.1981, s. 26. CCAMLR hyväksyi 18:nnessa vuosikokouksessaan marraskuussa 1999 säilyttämis toimenpiteen 170/XVIII, jolla vahvistetaan Dissostichus spp. -lajien saaliiden dokumentointi suunnitelma. Sopimuspuolet eivät ole esittäneet vastalauseita, joten säilyttämistoimenpide muuttuu sitovaksi 9 päivänä toukokuuta 2000. Komission olisi sen vuoksi pantava se täytäntöön. Tämän asetuksen tavoitteena on siirtää yleissopimuksen nojalla yhteisölle ja jäsenvaltioille tulevat velvoitteet yhteisön lainsäädäntöön. Tämän uuden toimenpiteen keskeisinä tavoitteina on taistella laitonta kalastusta vastaan, valvoa Dissostichus spp. -lajien kansainvälistä kauppaa, tunnistaa CCAMLR:n sopimuspuolten alueelle tuodut tai alueelta viedyt lastit ja erät, selvittää, onko sopimusvyöhykkeellä kalastetut kalat pyydetty CCAMLR:n säilyttämistoimenpiteiden mukaisesti sekä kerätä tietoja, jotka helpottavat kantojen tieteellistä arviointia. CCAMLR:n ulkopuolisia maita kehotetaan osallistumaan dokumentointisuunnitelman täytäntöönpanoon ja toimittamaan niiden lipun alla purjehtiville aluksille saalisasiakirjojen mallit. Tämä suunnitelma on olennainen osa järjestelmää, joka mahdollistaa viime kädessä taistelun CCAMLR:n hallinnoimien kalalajien laitonta kalastusta vastaan. Saaliiden dokumentointisuunnitelman täytäntöönpanoa koskevat yksityiskohtaiset säännöt annetaan soveltamista koskevassa komission asetuksessa. Komissio ehdottaa, että neuvosto hyväksyy tämän asetuksen. Ehdotus NEUVOSTON ASETUKSEKSI Dissostichus spp. -lajien saaliiden dokumentointisuunnitelmasta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [2], [2] EYVL C ottaa huomioon Euroopan parlamentin lausunnon [3], [3] EYVL C sekä katsoo seuraavaa: (1) Yleissopimus Etelämantereen meren elollisten luonnonvarojen säilyttämisestä, jäljempänä 'yleissopimus', hyväksyttiin neuvoston päätöksellä 81/691/ETY [4] ja se tuli voimaan yhteisön osalta 21 päivänä toukokuuta 1982. [4] EYVL L 252, 5.9.1981, s. 26. (2) Yleissopimuksessa vahvistetaan Etelämantereen meren elollisten luonnonvarojen säilyttämistä koskevan alueellisen yhteistyön puitteet perustamalla toimikunta Etelämantereen meren elollisten luonnonvarojen säilyttämiseksi, jäljempänä 'CCAMLR', ja ottamalla käyttöön säilyttämistoimenpiteitä, joista tulee sopimuspuolia velvoittavia. (3) CCAMLR hyväksyi 18:nnessa vuosikokouksessaan marraskuussa 1999 säilyttämis toimenpiteen 170/XVIII, jolla vahvistetaan Dissostichus spp. -lajien saaliiden dokumentointi suunnitelma. (4) Dissostichus spp. -lajin saaliiden dokumentointi suunnitelman käyttöönotolla pyritään tämän lajin kansainvälisen kaupan parempaan valvontaan sekä tunnistamaan kaikki CCAMLR:n sopimuspuolten alueelle tuodut tai alueelta viedyt Dissostichus spp. -lajien saaliit. (5) Saalisasiakirjan on myös mahdollistettava määritellä, onko Dissostichus spp. -saaliit pyydetty sopimusvyöhykkeellä CCAMLR:n säilyttämistoimenpiteiden mukaisesti, sekä keräämään saalistietoja, jotka helpottavat kantojen tieteellistä arviointia. (6) Säilyttämistoimenpide 170/XVIII muuttui kaikkia sopimuspuolia velvoittavaksi 9 päivästä toukokuuta 2000. Yhteisön olisi pantava se täytäntöön. (7) Saalisasiakirjan esittämisvelvollisuutta on tarpeen soveltaa kaikkeen Dissostichus spp. -lajien tuontiin, jotta CCAMLR voisi saavuttaa näiden lajien säilyttämistavoitteensa. (8) Tämän asetuksen täytäntöönpanemiseksi tarvittavat toimenpiteet olisi annettava menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [5] mukaisesti, [5] EYVL L 184, 17.7.1999, s. 23. ON ANTANUT TÄMÄN ASETUKSEN: I LUKU Yleiset säännökset 1 artikla Tällä asetuksella vahvistetaan toimikunnan Etelämantereen meren elollisten luonnonvarojen säilyttämiseksi, jäljempänä 'CCAMLR', hyväksymän Dissostichus spp. -lajien saaliiden yhteisön dokumentointisuunnitelman soveltamista koskevat yleiset periaatteet ja edellytykset. 2 artikla Tämän asetuksen säännöksiä sovelletaan a) yhteisön kalastusalusten tekemään Dissostichus spp. -lajien kaikkeen jälleenlaivaukseen tai aluksesta purkamiseen, b) Dissostichus spp. -lajien kaikkeen yhteisöön tuontiin tai yhteisöstä vientiin ja jälleenvientiin. 3 artikla Tässä asetuksessa tarkoitetaan: a) 'Dissostichus spp.:llä': Dissostichus eliginoides -lajin (patagonianjääahven) tai Dissostichus mawsoni -lajin (etelämantereenjääahven) kaloja; b) 'Saalisasiakirjalla': liitteessä I säädetyt tiedot sisältävää asiakirjaa, jotka on täydennetty liitteessä II vahvistetun mallin mukaisesti; c) 'CCAMLR-vyöhykkeellä': soveltamisaluetta sellaisena kuin se on määritelty yleissopimuksessa, jolla CCAMLR perustettiin. II LUKU Lippuvaltion velvollisuudet 4 artikla Jäsenvaltioiden on toteutettava kaikki tarvittavat toimenpiteet, jotta niiden lipun alla purjehtivat kalastusalukset, joilla on lupa pyytää Dissostichus spp. -lajeja, täyttävät saalisasiakirjan aina asianmukaisesti Dissostichus spp. -lajeja aluksesta purettaessa tai jälleenlaivattaessa. 5 artikla Jäsenvaltioiden on toteutettava kaikki tarvittavat toimenpiteet, jotta jokaisessa niiden lipun alla purjehtivan aluksen Dissostichus spp. -lajien jälleenlaivauksessa on mukana asianmukaisesti täytetty saalisasiakirja. 6 artikla Jäsenvaltioiden on toimitettava saalisasiakirjat jokaiselle niiden lipun alla purjehtivalle alukselle, jolla on lupa pyytää Dissostichus spp. -lajeja, ja ainoastaan näille aluksille. 7 artikla Jäsenvaltioiden on varmistettava, että jokaisella niiden antamalla saalisasiakirjalla on yksilöllinen tunnistusnumero, jonka muodostaa a) nelinumeroinen luku, jossa on Kansainvälisen standardoimisjärjestön (ISO) kaksinumeroinen maakoodi ja sen jälkeen kaksi numeroa, jotka osoittavat vuoden, joksi asiakirja on annettu; b) kolminumeroinen luku (joka alkaa numerosta 001), joka osoittaa saalisasiakirjan lomakkeiden antamisjärjestyksen. Jäsenvaltioiden on myös kirjattava jokaiseen saalisasiakirjaan lippunsa alla purjehtivalle alukselle myöntämänsä kalastusluvan numero. III LUKU Aluksen päällikön velvollisuudet 8 artikla 1. Ennen jokaista Dissostichus spp. -lajien laivasta purkamista tai jälleenlaivausta yhteisön kalastusaluksen päällikön on varmistettava, että kaikki liitteessä I säädetyt pakolliset tiedot on merkitty asianmukaisesti saalisasiakirjaan. 2. Jos purkamiseen tai jälleenlaivaukseen sisältyy kahden Dissostichus-lajin saaliita, aluksen päällikön on kirjattava saalisasiakirjaan puretun tai jälleenlaivatun saaliin kokonaispaino ja ilmoitettava jokaisen lajin paino erikseen. 3. Jos purkamiseen tai jälleenlaivaukseen sisältyy kahden Dissostichus-lajin saaliita, jotka on pyydetty eri tilastollisilta suuralueilta ja/tai alueilta, aluksen päällikön on kirjattava saalisasiakirjaan jokaisen lajin kultakin tilastolliselta suuralueelta tai alueelta pyydetyn saaliin paino. 4. Aluksen päällikön on ilmoitettava nopeinta käytettävissään olevaa sähköistä välinettä käyttäen aluksen lippujäsenvaltiolle saalisasiakirjan numero, aluksen lähtöpäivämäärä, kalalajit, käsittely tai käsittelyt, aluksesta puretun saaliin nettopaino ja pyyntialue tai -alueet, aluksesta purkamisen tai jälleenlaivauksen päivämäärä, maa ja satama, jossa aluksesta purkaminen tapahtui tai alus, johon saalis jälleenlaivattiin, ja pyydettävä lippujäsenvaltiolta yksilöllistä vahvistuskoodia. 9 artikla Sen jälkeen kun lippujäsenvaltio on vahvistanut, että purettava tai jälleenlaivattava saalis vastaa aluksen kalastuslupaa, se toimittaa aluksen päällikölle erityisen numerokoodin nopeinta sähköistä välinettä käyttäen. Aluksen päällikkö merkitsee tämän numerokoodin saalisasiakirjaan. 10 artikla 1. Dissostichus spp. -lajien jokaisen aluksesta purkamisen tai jälleenlaivauksen jälkeen yhteisön kalastusaluksen päällikön, joka on saanut yhden tai useampia saalisasiakirjoja, on välittömästi a) jälleenlaivattaessa otettava saalisasiakirjaan allekirjoitus sen aluksen päälliköltä, johon saalis jälleenlaivataan; b) aluksesta purettaessa otettava saalisasiakirjaan allekirjoitus purkamissataman vastuuhenkilöltä sekä siltä henkilöltä, joka ottaa vastaan saaliin purkamissatamassa. 2. Jos saalis jaetaan purettaessa, aluksen päällikön on esitettävä saalisasiakirjan jäljennös jokaiselle, joka ottaa vastaan osan saaliista. Hänen on kirjattava tähän asiakirjaan kyseisen henkilön vastaanottaman saaliin määrä ja alkuperä sekä otettava siihen tämän henkilön allekirjoitus. 3. Yhteisön kalastusaluksen päällikön on allekirjoitettava ja toimitettava lippujäsenvaltiolle nopeinta käytettävissään olevaa sähköistä välinettä käyttäen saalisasiakirjan allekirjoitettu jäljennös, tai jos purettu saalis on jaettu, allekirjoitetut jäljennökset. Hänen on annettava asiakirjan allekirjoitettu jäljennös myös jokaiselle, joka ottaa vastaan osan saaliista. 11 artikla Aluksen päällikön on säilytettävä allekirjoitettu alkuperäinen asiakirja tai alkuperäiset asiakirjat ja lähetettävä ne viimeistään kuukauden kuluttua kalastuskauden päättymisestä lippujäsenvaltiolle. 12 artikla 1. Yhteisön kalastusaluksen, johon saalis on jälleenlaivattu, päällikön on välittömästi Dissostichus spp. -lajien aluksesta purkamisen jälkeen otettava jälleenlaivauksen suorittaneilta aluksilta saamaansa saalisasiakirjaan allekirjoitus purkamissataman viranomaiselta sekä siltä henkilöltä, joka ottaa saaliin vastaan purkamissatamassa. 2. Jos saalis jaetaan purettaessa, aluksen päällikön on esitettävä saalisasiakirjan jäljennös jokaiselle, joka ottaa vastaan osan saaliista. Hänen on kirjattava tähän asiakirjaan kyseisen henkilön vastaanottaman saaliin määrä ja alkuperä sekä otettava siihen tämän henkilön allekirjoitus. 3. Kalastusaluksen päällikön on allekirjoitettava ja toimitettava nopeinta käytettävissään olevaa sähköistä välinettä käyttäen saalisasiakirjan allekirjoitettu jäljennös, tai jos purettu saalis on jaettu, allekirjoitetut jäljennökset asiakirjat antaneelle lippuvaltiolle. Hänen on annettava asiakirjan jäljennös jokaiselle, joka ottaa vastaan osan saaliista. IV LUKU Jäsenvaltion velvollisuudet Dissostichus spp. -lajien aluksesta purkamisessa, tuonnissa, viennissä tai jälleenviennissä 13 artikla Jäsenvaltioiden on toteutettava tarvittavat toimenpiteet selvittääkseen kaikkien alueelleen tuotujen tai alueeltaan vietyjen Dissostichus spp. -lajien saaliiden alkuperän sekä sen, onko nämä lajit pyydetty CCAMLR:n säilyttämistoimenpiteiden mukaisesti, jos nämä lajit ovat peräisin yleissopimusalueelta. 14 artikla Jäsenvaltioiden on toteutettava kaikki tarvittavat toimenpiteet varmistaakseen, että Dissostichus spp. -lajien jokaisen niiden satamassa tapahtuvan aluksesta purkamisen mukana on asianmukaisesti täytetty saalisasiakirja. 15 artikla 1. Jäsenvaltioiden on toteutettava kaikki tarvittavat toimenpiteet varmistaakseen, että jokaisen niiden alueelle tuodun tai niiden alueelta viedyn Dissostichus spp. -lastin mukana on yksi tai useampi lastiin sisältyvää koko Dissostichus spp. -määrää vastaava vientiä tai jälleenvientiä varten vahvistettu saalisasiakirja. 2. Jäsenvaltioiden on varmistettava, että niiden tulliviranomaiset tai muut toimivaltaiset viranomaiset vaativat ja tutkivat jokaisen Dissostichus spp. -lastin niiden alueelle tuontia koskevat asiakirjat tarkistaakseen, että niihin sisältyy yksi tai useampia vientiä tai jälleenvientiä varten vahvistettua, lastiin sisältyvää koko Dissostichus spp. -määrää vastaava saalisasiakirjaa. Nämä viranomaiset voivat myös tutkia minkä tahansa lastin tarkistaakseen mainitun asiakirjan tai mainittujen asiakirjojen sisältämät tiedot. 3. Dissostichus spp. -lajien vientiä varten vahvistetun saalisasiakirjan on täytettävä seuraavat edellytykset: a) sen on sisällettävä kaikki liitteessä I säädetyt tiedot ja kaikki vaaditut allekirjoitukset; b) siinä on oltava viejävaltion viranomaisen allekirjoittama ja leimaama todistus, jolla todistetaan asiakirjan sisältämien tietojen paikkansapitävyys. 16 artikla Jäsenvaltioiden on toteutettava kaikki tarvittavat toimenpiteet varmistaakseen, että jokaisen niiden alueelta jälleenviedyn Dissostichus spp. -lastin mukana on yksi tai useampi lastiin sisältyvää koko Dissostichus spp. -määrää vastaava jälleenvientiä varten vahvistettu saalisasiakirja. Jälleenvientiä varten vahvistetun saalisasiakirjan on noudatettava liitteessä III säädettyä mallia ja saalisasiakirjassa on mainittava 18 artiklassa säädetyt tiedot. V LUKU Viejän velvollisuudet 17 artikla Jokaisen purkamisjäsenvaltiosta vietävän Dissostichus spp. -lastin osalta viejän on ilmoitettava jokaisessa saalisasiakirjassa: a) asiakirjassa ilmoitettuun lastiin sisältyvä kunkin Dissostichus spp. -lajin määrä; b) lastin tuojan nimi ja osoite sekä tuontipaikka; c) nimensä ja osoitteensa; Jokaisen saalisasiakirjan allekirjoittamisen jälkeen viejän on vahvistutettava saalisasiakirja viejäjäsenvaltion toimivaltaisella viranomaisella. 18 artikla Jällenviennin yhteydessä jälleenviejän on ilmoitettava: a) kaikkien jälleenvietävien lajien nettopaino sekä saalisasiakirjan, johon on merkittävä jokainen laji ja jokainen tuote, numero; b) lastin tuojan nimi ja osoite, tuontipaikka sekä viejän nimi ja osoite. Jälleenviejän on vahvistutettava sen jälkeen kaikki mainitut tiedot jälleenviejävaltion toimivaltaisella viranomaisella. VI LUKU Tietojen toimittaminen 19 artikla Lippujäsenvaltion on toimitettava 10 ja 12 artiklassa tarkoitetut jäljennökset välittömästi CCAMLR:n sihteeristölle ja komissiolle. 20 artikla Jäsenvaltioiden on ilmoitettava komissiolle CCAMLR:n sihteeristölle toimitettaviksi se kansallinen viranomainen tai ne kansalliset viranomaiset (nimi, osoite, puhelin- ja telekopionumero), joiden tehtävänä on saalisasiakirjojen vahvistaminen. 21 artikla Jäsenvaltioiden on toimitettava kolmen kuukauden välein komissiolle CCAMLR:n sihteeristölle toimitettaviksi jäljennökset vahvistetuista saalisasiakirjoista, jotka ne ovat antaneet vientiä tai jälleenvientiä varten ja jotka ne ovat alueellaan vastaanottaneet. Jäsenvaltioiden on ilmoitettava vuosittain komissiolle CCAMLR:n sihteeristölle toimitettaviksi saalisasiakirjoihin perustuvat tiedot, jotka koskevat sen alueelle tuotujen tai niiden alueelta vietyjen Dissostichus spp. -lajien alkuperää ja määrää. VII LUKU Loppusäännökset 22 artikla Komissio voi 23 artiklan 2 kohdassa säädettyä menettelyä noudattaen muuttaa 7-12 artiklan sekä liitteiden I, II ja III teknisiä seikkoja toteuttaakseen CCAMLR:n hyväksymät säilyttämistoimenpiteet. 23 artikla 1. Komissiota avustaa neuvoston asetuksen (ETY) N:o 3760/92 [6] 17 artiklalla perustettu kalastus- ja vesiviljelyalan hallintokomitea. [6] EYVL L 389, 31.12.1992, s. 1. 2. Viitattaessa tähän artiklaan sovelletaan päätöksen 1999/468/EY 4 ja 7 artiklaa. Päätöksen 1999/468/EY 4 artiklan 3 kohdassa tarkoitettu määräaika on kuukausi. 24 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE I DISSOSTICHUKSEN SAALISASIAKIRJA Saalisasiakirjassa on oltava seuraavat tiedot: i) todistuksen myöntäneen viranomaisen nimi, osoite sekä puhelin- ja telekopionumero; ii) aluksen nimi, kotisatama, kansallinen rekisterinumero, kutsutunnus ja tarvittaessa Lloydin rekisterinumero; iii) tapauksesta riippuen alukselle myönnetyn kalastuslisenssin numero; iv) kummankin Dissostichus-lajin paino kunkin puretun tai jälleenlaivatun tuotteen tyypin mukaan; ja a) CCAMLR:n kunkin tilastollisen alueen mukaan, jos saalis on peräisin yleissopimusalueelta; ja/tai b) FAO:n kunkin tilastollisen alueen mukaan, jos saalis ei ole peräisin yleissopimusalueelta; v) pyyntijakson päivämäärät; vi) aluksesta purkamisen ollessa kyseessä purkamispäivämäärä ja -satama; tai jälleenlaivauksen ollessa kyseessä jälleenlaivauksen päivämäärä ja sen aluksen, johon saalis on jälleenlaivattu, nimi, lippuvaltio ja kansallinen rekisterinumero; ja vii) saaliin vastanottaneen henkilön tai henkilöiden nimi, osoite, puhelin- ja telekopionumero sekä kummankin lajin määrä ja vastaanotetun tuotteen tyyppi. LIITE II DISSOSTICHUS-LAJIN SAALISASIAKIRJAN MALLI >TAULUKON PAIKKA> LIITE III DISSOSTICHUS-LAJIN JÄLLEENVIENTIASIAKIRJAN MALLI >TAULUKON PAIKKA>